plato-philosophy.respublica 8.555
καὶ μὴν ἀνταγωνιστής γε ἰδίᾳ ἐν πόλει ὁ φειδωλὸς φαῦλος ἤ τινος νίκης ἢ ἄλλης φιλοτιμίας τῶν καλῶν , χρήματά τε οὐκ ἐθέλων εὐδοξίας ἕνεκα καὶ τῶν τοιούτων ἀγώνων ἀναλίσκειν , δεδιὼς τὰς ἐπιθυμίας τὰς ἀναλωτικὰς ἐγείρειν καὶ συμπαρακαλεῖν ἐπὶ συμμαχίαν τε καὶ φιλονικίαν , ὀλίγοις τισὶν ἑαυτοῦ πολεμῶν ὀλιγαρχικῶς τὰ πολλὰ ἡττᾶται καὶ πλουτεῖ . καὶ μάλα , ἔφη . ἔτι οὖν , ἦν δʼ ἐγώ , ἀπιστοῦμεν μὴ κατὰ τὴν ὀλιγαρχουμένην πόλιν ὁμοιότητι τὸν φειδωλόν τε καὶ χρηματιστὴν τετάχθαι ; οὐδαμῶς , ἔφη . δημοκρατίαν δή , ὡς ἔοικε , μετὰ τοῦτο σκεπτέον , τίνα τε γίγνεται τρόπον , γενομένη τε ποῖόν τινα ἔχει , ἵνʼ αὖ τὸν τοῦ τοιούτου ἀνδρὸς τρόπον γνόντες παραστησώμεθʼ αὐτὸν εἰς κρίσιν . ὁμοίως γοῦν ἄν , ἔφη , ἡμῖν αὐτοῖς πορευοίμεθα . οὐκοῦν , ἦν δʼ ἐγώ , μεταβάλλει μὲν τρόπον τινὰ τοιόνδε ἐξ ὀλιγαρχίας εἰς δημοκρατίαν , διʼ ἀπληστίαν τοῦ προκειμένου ἀγαθοῦ , τοῦ ὡς πλουσιώτατον δεῖν γίγνεσθαι ; πῶς δή ; ἅτε οἶμαι ἄρχοντες ἐν αὐτῇ οἱ ἄρχοντες διὰ τὸ πολλὰ κεκτῆσθαι , οὐκ ἐθέλουσιν εἴργειν νόμῳ τῶν νέων ὅσοι ἂν ἀκόλαστοι γίγνωνται , μὴ ἐξεῖναι αὐτοῖς ἀναλίσκειν τε καὶ ἀπολλύναι τὰ αὑτῶν , ἵνα ὠνούμενοι τὰ τῶν τοιούτων καὶ εἰσδανείζοντες ἔτι πλουσιώτεροι καὶ ἐντιμότεροι γίγνωνται . παντός γε μᾶλλον . οὐκοῦν δῆλον ἤδη τοῦτο ἐν πόλει , ὅτι πλοῦτον τιμᾶν καὶ σωφροσύνην ἅμα ἱκανῶς κτᾶσθαι ἐν τοῖς πολίταις ἀδύνατον , ἀλλʼ ἀνάγκη ἢ τοῦ ἑτέρου ἀμελεῖν ἢ τοῦ ἑτέρου ; ἐπιεικῶς , ἔφη , δῆλον . παραμελοῦντες δὴ ἐν ταῖς ὀλιγαρχίαις καὶ ἐφιέντες ἀκολασταίνειν οὐκ ἀγεννεῖς ἐνίοτε ἀνθρώπους πένητας ἠνάγκασαν γενέσθαι . μάλα γε . κάθηνται δὴ οἶμαι οὗτοι ἐν τῇ πόλει κεκεντρωμένοι τε καὶ ἐξωπλισμένοι , οἱ μὲν ὀφείλοντες χρέα , οἱ δὲ ἄτιμοι γεγονότες , οἱ δὲ ἀμφότερα , μισοῦντές τε καὶ ἐπιβουλεύοντες τοῖς κτησαμένοις τὰ αὑτῶν καὶ τοῖς ἄλλοις , νεωτερισμοῦ ἐρῶντες . ἔστι ταῦτα .
Lemmas: καί μήν ἀνταγωνιστής γε ἴδιος ἐν πόλις ὁ φειδωλός φαῦλος ἤ τις νίκη ἤ ἄλλος φιλοτιμία ὁ καλός , χρῆμα τε οὐ ἐθέλω εὐδοξία ἕνεκα καί ὁ τοιοῦτος ἀγών ἀναλίσκω , δείδω ὁ ἐπιθυμία ὁ ἀναλωτικός ἐγείρω καί συμπαρακαλέω ἐπί συμμαχία τε καί φιλονικία , ὀλίγος τις ἑαυτοῦ πολεμέω ὀλιγαρχικός ὁ πολύς ἡσσάομαι καί πλουτέω . καί μάλα , φημί . ἔτι οὖν , εἰμί δέ ἐγώ , ἀπιστέω μή κατά ὁ ὀλιγαρχέω πόλις ὁμοιότης ὁ φειδωλός τε καί χρηματιστής τάσσω ; οὐδαμῶς , φημί . δημοκρατία δή , ὡς ἔοικα , μετά οὗτος σκοπέω , τίς τε γίγνομαι τρόπος , γίγνομαι τε ποῖος τις ἔχω , ἵνα αὖ ὁ ὁ τοιοῦτος ἀνήρ τρόπος γιγνώσκω παρίστημι αὐτός εἰς κρίσις . ὅμοιος γοῦν ἄν , φημί , ἐγώ αὐτός πορεύω . οὐκοῦν , εἰμί δέ ἐγώ , μεταβάλλω μέν τρόπος τις τοιόσδε ἐκ ὀλιγαρχία εἰς δημοκρατία , διά ἀπληστία ὁ πρόκειμαι ἀγαθός , ὁ ὡς πλούσιος δέω γίγνομαι ; πῶς δή ; ἅτε οἴομαι ἄρχω ἐν αὐτός ὁ ἄρχω διά ὁ πολύς κτάομαι , οὐ ἐθέλω ἔργω νόμος ὁ νέος ὅσος ἄν ἀκόλαστος γίγνομαι , μή ἔξεστι αὐτός ἀναλίσκω τε καί ἀπόλλυμι ὁ ἑαυτοῦ , ἵνα ὠνέομαι ὁ ὁ τοιοῦτος καί εἰσδανείζω ἔτι πλούσιος καί ἔντιμος γίγνομαι . πᾶς γε μάλα . οὐκοῦν δῆλος ἤδη οὗτος ἐν πόλις , ὅτι πλοῦτος τιμάω καί σωφροσύνη ἅμα ἱκανός κτάομαι ἐν ὁ πολίτης ἀδύνατος , ἀλλά ἀνάγκη ἤ ὁ ἕτερος ἀμελέω ἤ ὁ ἕτερος ; ἐπιεικής , φημί , δῆλος . παραμελέω δή ἐν ὁ ὀλιγαρχία καί ἐφίημι ἀκολασταίνω οὐ ἀγεννής ἐνίοτε ἄνθρωπος πένης ἀναγκάζω γίγνομαι . μάλα γε . κάθημαι δή οἴομαι οὗτος ἐν ὁ πόλις κεντρόω τε καί ἐξοπλίζω , ὁ μέν ὀφείλω χρέος , ὁ δέ ἄτιμος γίγνομαι , ὁ δέ ἀμφότερος , μισέω τε καί ἐπιβουλεύω ὁ κτάομαι ὁ ἑαυτοῦ καί ὁ ἄλλος , νεωτερισμός ἐράω . εἰμί οὗτος .